Covid-19-epidemia

(Euroopan parlamentin ja neuvoston asetus (EU) 2021/267, annettu 16 päivänä helmikuuta 2021, covid-19-kriisin jatkumisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä, tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla sekä tiettyjen asetuksessa (EU) 2020/698 (1) tarkoitettujen ajanjaksojen pidentämisestä)

(2021/C 76 I/09)

Kypros

Komissiolle annettavan ilmoituksen päivämäärä: 1.3.2021

Kypros on päättänyt Euroopan parlamentin ja neuvoston asetuksessa (EU) 2021/267 vahvistettujen asiaankuuluvien säännösten mukaisesti olla soveltamatta seuraavia säännöksiä:

— 2 artiklan 2 kohta, joka koskee määräaikoja, joissa ammattitaitoa osoittavan todistuksen (CAP) haltijan on suoritettava direktiivin 2003/59/EY mukainen jatkokoulutus ja joita on jo pidennetty soveltamalla asetuksen (EU) 2020/698 (2) 2 artiklaa;

— 2 artiklan 4 kohta, joka koskee direktiivin 2003/59/EY mukaisten yhdenmukaistetun unionin koodin ’95’ merkintöjen voimassaoloaikaa, jota on jo pidennetty soveltamalla asetuksen (EU) 2020/698 2 artiklaa;

— 2 artiklan 6 kohta, joka koskee direktiivin 2003/59/EY mukaisen kuljettajan ammattipätevyyskortin voimassaoloaikaa, jota on jo pidennetty soveltamalla asetuksen (EU) 2020/698 2 artiklaa;

— 3 artiklan 1 kohta, joka koskee direktiivin 2006/126/EY (3) mukaisten ajokorttien voimassaoloaikaa;

— 3 artiklan 2 kohta, joka koskee direktiivin 2006/126/EY mukaisten ajokorttien voimassaoloaikaa, jota on jo pidennetty soveltamalla asetuksen (EU) 2020/698 3 artiklaa;

— 4 artiklan 1 kohta, joka koskee tieliikenteessä käytettävien ajopiirtureiden asetuksen (EU) N:o 165/2014 (4) mukaisia säännöllisiä tarkastuksia;

— 4 artiklan 2 kohta, joka koskee asetuksen (EU) N:o 165/2014 mukaisten kuljettajakorttien uusimista;

— 4 artiklan 3 kohta, joka koskee asetuksen (EU) N:o 165/2014 mukaisten kuljettajakorttien korvaamista;

— 5 artiklan 1 kohta, joka koskee moottoriajoneuvojen ja niiden perävaunujen direktiivin 2014/45/EU (5) mukaisten määräaikaiskatsastusten määräaikoja;

— 5 artiklan 2 kohta, joka koskee direktiivin 2014/45/EU mukaisten katsastustodistusten voimassaoloaikaa;

— 7 artiklan 1 kohta, joka koskee maanteiden tavaraliikenteeseen myönnettyjen asetuksen (EY) N:o 1072/2009 (6) mukaisten yhteisön liikennelupien voimassaoloaikaa;

— 7 artiklan 2 kohta, joka koskee asetuksen (EY) N:o 1072/2009 mukaisten kuljettajatodistusten voimassaoloaikaa;

— 8 artiklan 1 kohta, joka koskee henkilöliikenteeseen myönnettyjen asetuksen (EY) N:o 1073/2009 (7) ukaisten yhteisön liikennelupien voimassaoloaikaa;

— 16 artiklan 1 kohta, joka koskee satamarakenteita koskevien turva-arviointien asetuksen (EY) N:o 725/2004 (8) mukaisen säännöllisen tarkistuksen määräaikoja;

— 16 artiklan 2 kohta, joka koskee asetuksen (EY) N:o 725/2004 mukaisten erilaisten harjoitusten suorittamiselle asetettuja 18 kuukauden määräaikoja;

— 17 artiklan 1 kohta, joka koskee direktiivin 2005/65/EY (9) mukaisten satamien turvallisuusarviointien ja satamaturvallisuussuunnitelmien uudelleen tarkastelun määräaikoja;

— 17 artiklan 2 kohta, joka koskee direktiivin 2005/65/EY mukaisten koulutusharjoitusten suorittamiselle asetettuja 18 kuukauden määräaikoja.

(1) EUVL L 60, 22.2.2021, s. 1.

(2) Euroopan parlamentin ja neuvoston asetus (EU) 2020/698, annettu 25 päivänä toukokuuta 2020, covid-19:n leviämisen johdosta toteutettavista erityisistä ja väliaikaisista toimenpiteistä, jotka koskevat tiettyjen todistusten, lupakirjojen ja lupien uusimista tai niiden voimassaoloajan pidentämistä sekä tiettyjen määräaikaisten tarkastusten ja jatkokoulutusten lykkäämistä tietyillä liikennelainsäädännön aloilla (EUVL L 165, 27.5.2020, s. 10).

(3) Euroopan parlamentin ja neuvoston direktiivi 2006/126/EY, annettu 20 päivänä joulukuuta 2006, ajokorteista (EUVL L 403, 30.12.2006, s. 18).

(4) Euroopan parlamentin ja neuvoston asetus (EU) N:o 165/2014, annettu 4 päivänä helmikuuta 2014, tieliikenteessä käytettävistä ajopiirtureista, tieliikenteen valvontalaitteista annetun neuvoston asetuksen (ETY) N:o 3821/85 kumoamisesta sekä tieliikenteen sosiaalilainsäädännön yhdenmukaistamisesta annetun Euroopan parlamentin ja neuvoston asetuksen (EY) N:o 561/2006 muuttamisesta (EUVL L 60, 28.2.2014, s. 1).

(5) Euroopan parlamentin ja neuvoston direktiivi 2014/45/EU, annettu 3 päivänä huhtikuuta 2014, moottoriajoneuvojen ja niiden perävaunujen määräaikaiskatsastuksista sekä direktiivin 2009/40/EY kumoamisesta (EUVL L 127, 29.4.2014, s. 51).

(6) Euroopan parlamentin ja neuvoston asetus (EY) N:o 1072/2009, annettu 21 päivänä lokakuuta 2009, maanteiden kansainvälisen tavaraliikenteen markkinoille pääsyä koskevista yhteisistä säännöistä (EUVL L 300, 14.11.2009, s. 72).

(7) Euroopan parlamentin ja neuvoston asetus (EY) N:o 1073/2009, annettu 21 päivänä lokakuuta 2009, kansainvälisen linja-autoliikenteen markkinoille pääsyä koskevista yhteisistä säännöistä ja asetuksen (EY) N:o 561/2006 muuttamisesta (EUVL L 300, 14.11.2009, s. 88).

(8) Euroopan parlamentin ja neuvoston asetus (EY) N:o 725/2004, annettu 31 päivänä maaliskuuta 2004, alusten ja satamarakenteiden turvatoimien parantamisesta (EUVL L 129, 29.4.2004, s. 6).

(9) Euroopan parlamentin ja neuvoston direktiivi 2005/65/EY, annettu 26 päivänä lokakuuta 2005, satamien turvallisuuden parantamisesta (EUVL L 310, 25.11.2005, s. 28).